FANCY แกร่งกว่าตลาด เทคนิคสวย โบรกฯ แนะเก็งกำไร
FANCY แกร่งกว่าตลาด ณ เวลา 11.01 น. ราคาอยู่ที่ 3.20 บ. บวก 0.16 บ. หรือ 5.26% สูงสุดที่ 3.28 บ. ต่ำสุดที่ 3.04 บ. มูลค่าซื้อขายที่ 28.43 ลบ. โดยราคาหุ้นปรับตัวขึ้นมาอย่างต่อเนื่องเป็นวันที่ 4 ติดต่อกัน นับตั้งแต่ราคาหุ้นอยู่ที่ 2.88 บ. เมื่อวันที่ 23 ก.ย.58
28 ก.ย. 2558

ผู้สื่อข่าวรายงานว่า ราคาหุ้นบริษัท แฟนซีวู๊ด อินดัสตรีส จำกัด (มหาชน) หรือ FANCY ณ เวลา 11.01น. ราคาอยู่ที่ 3.20 บาท บวก 0.16 บาท หรือ 5.26% สูงสุดที่ 3.28 บาท ต่ำสุดที่ 3.04 บาท มูลค่าซื้อขายที่ 28.43 ล้านบาท ขณะที่ดัชนีตลาดหุ้นไทยโดยรวมลบ 0.80%
โดยราคาหุ้น FANCY มีการปรับตัวขึ้นมาอย่างต่อเนื่องเป็นวันที่ 4 ติดต่อกัน นับตั้งแต่ราคาหุ้นอยู่ที่ 2.88 บาท เมื่อวันที่ 23 ก.ย.58
ขณะที่บริษัทได้มีการเปลี่ยนแปลงโครงสร้างผู้ถือหุ้นใหญ่ หลังจากที่คณะกรรมการกำกับหลักทรัพย์และตลาดหลักทรัพย์ (ก.ล.ต.) รายงานว่า เมื่อวันที่ 21 ก.ย. นายเมธา รังสิยาวรานนท์ ได้เข้าซื้อหุ้น FANCY จำนวน 0.2788%  ของสิทธิออกเสียงทั้งหมดของกิจการ  ส่งผลให้จำนวนหลักทรัพย์ภายหลังการได้มาคิดเป็น 10.1094% ของสิทธิออกเสียงทั้งหมด
ทั้งนี้ FANCY ระบุว่า การที่นายเมธา ได้เข้ามาถือหุ้นบริษัทรวม 10.1094% นั้น นับว่าเป็นผู้ถือหุ้นรายหนึ่งของบริษัท และไม่มีความสัมพันธ์หรือเกี่ยวข้องคณะกรรมการบริษัท รวมถึงผู้บริหารของบริษัท และขณะนี้บริษัทยังไม่ได้รับการติดต่อจากนายเมธาเพื่อแสดงความประสงค์จะขอเข้าร่วมเป็นผู้บริหารหรือคณะกรรมการบริษัทแต่ประการใด
โดยนายเมธา รังสิยาวรานนท์ ได้กลายเป็นผู้ถือหุ้นใหญ่ลำดับที่ 5 ของบริษัท ขณะที่ผู้ถือหุ้นรายใหญ่ 4 อันดับแรก ไม่ได้มีการเปลี่ยนแปลง ได้แก่ นายภูวรา ธนกุลราเชนทร์ ถือหุ้น 17.574% , นางสาวอำพันธ์ แปงคำ ถือหุ้น 10.881%,นายทวีทรัพย์ จิตต์โสภณ ถือหุ้น 10.699% และนายวิชัย ตันพัฒนรัตน์ ถือหุ้น 10.521%
 
ด้านเทคนิค บล.เคทีบี (ประเทศไทย) ระบุในบทวิเคราะห์ (28 ก.ย.) ราคา FANCY ปรับตัวขึ้นจนสามารถยืนเหนือเส้นค่าเฉลี่ยที่มีการรวมตัวกันด้วย Volume ที่ขยับขึ้นอย่างมีนัยสำคัญ อีกทั้งเกิดสัญญาณซื้อทั้ง Stochastic // RSI ทำให้เชื่อว่า FANCY น่าจะสามารถเข้าเก็งกำไรได้ คำแนะนำ  ซื้อเก็งกำไร แนวรับ    2.94-3.00 บาท แนวต้าน   3.14-3.18 // 3.26 บาท
 